— 159 - 
tanára irta 1873-ban tót szülészeti könyvét a bábák számára. 
A könyv czime : „Kniha a poradnitve pro baby", nyomatott 
Szakolczán, 1873-ban. — 1874-ben adta ki magyar nyelven 
következő kitűnő munkáját: „Szülészeti tankönyv bábák szá- 
mára", fametszetekkel ellátva, mint ilyen hazánkban első. E két 
tankönyv 2000 példányban megjelent első kiadása majdnem 
teljesen elfogyván, 1889-ben már ezeknek második kiadásán dol- 
gozott, melyeket azonban közbejött halála miatt be nem fejez- 
hetett. 1885-b8n egy röpiratot : „Emlékirat a hazai bábászati 
ügy érdekében" adott ki Pozsonyban, melyben zilált hazai bába- 
viszonyainkat híven ecseteli és melyet a Budapesten az évben 
ülésező orvosi congressus tagjai közt is kiosztott, hol a bábászat 
érdekében fel is szólalt. 1886-ban kiadta „Emlékiratát a gyámol- 
talan gyermekek és árvák érdekében", 1887-ben pedig: „A tör- 
vénytelen árvák és hajadonanyák védelmi kérdésének országos 
rendezése" czimü röpiratát, mindkettőt Pozsonyban. 
Hogy úgy orvosi, mint irodalmi működései által már jókor 
a legfelsőbb körök figyelmét is magára vonta, mutatja ama 
körülmény, hogy az országos közegészségi tanács vidéki tagjává 
is kineveztetett. 
Ha elhunytnak működését tekintjük, fenntebbiekből látható, 
hogy leginkább a szülészet volt az, melyre kiváló figyelmét 
fordította, melynek élete utolsó 18 éven át nem csak egész 
idejét szentelte, hanem — mint a pozsonyi bábaiskolának igaz- 
gató- tanára — azt, különösen a tót előadás végett az ország 
legtávolabb vidékeiről ide zarándokló növendékeinek, tanította is. 
Az itteni bábaiskola megnyitása, 1873 óta tehát, boldogult 
életének uj korszaka kezdődik. Ez időtől fogva úgy a szülőnek 
és gyermekágyasok ápolását, valamint a bábák tanítását illetőleg 
valódi elemében volt. A szülőnőkkel, de minden más betegével 
szemben tanúsított valódi humánus eljárása, a bábanövendékek 
iránt mutatott, lehet mondani atyai fellépése mindnyájunk előtt 
ismeretes. Hányszor láttam a jó öreget, előadása közben növen- 
dékeitől, mint gyermekeitől környezve; mily buzgalommal, mily 
, örömmel, mily odaadással járt el közöttök oktatói tisztében, 
mily örömet szerzett neki azoknak előmenetele, mint igyekezett, 
mint fáradozott a gyöngébbeket serkenteni, azoknak a hall- 
1 gatóknak, kik legnagyobb részt az értelmiségnek nem nagyon 
i 
